isang araw ay hinatulan siyang bumalik sa espana upang magpagamot ng isang sakit sa atay at binanggit siya ng mga pahayagan na wariy isang anteo na nangangailangang tumuntong sa inang bayan upang kumuha ng mga panibagong lakas; ngunit ang anteong taga maynila ay nangunti at nawalang kabuluhan sa corte. doon ay hindi siya gasino at hinahanaphanap ang kaniyang mga kaibigibig na bansag. hindi siya nakahalobilo ng mga lalong mayayaman, ang kakulangan niya sa pinag aralan ay hindi makapagbigay sa kaniya ng malaking kahalagahan sa mga lipunang ukol sa karunungan at mga akademia, at dahil sa kaniyang pagkakahuli at pagtataglay ng politikang kombento ay litong umaalis sa mga lipunan, walang kasiyahang loob, muhi, at walang malinawan kundi ang dooy kinukunan ng kuwalta ang tanga at dooy malakas ang sugal.